Ֆիկայո Տոմորի

Օլուվաֆիկայոմի Օլուվադամիլոլա «Ֆիկայո» Տոմորի (անգլ.՝ Oluwafikayomi Oluwadamilola "Fikayo" Tomori, դեկտեմբերի 19, 1997(1997-12-19), Կալգարի, Ալբերտա, Կանադա), կանադացի ֆուտբոլիստ, պաշտպան։ Ներկայումս վարձավճարով հանդես է գալիս «Դերբի Կաունտիի» և Անգլիայի երիտասարդական հավաքականի կազմում։


== Ակումբային կարիերա ==


=== «Չելսի» ===
Տոմորին միացել է «Չելսիի» ակադեմիային 8 տարեկան հասակում։ Թիմի երիտասարդական կազմերում ֆուտբոլիստը 2015 և 2016 թվականներին դարձել է ՈՒԵՖԱ Երիտասարդական լիգայի և Անգլիայի երիտասարդական գավաթի խաղարկությունների հաղթող։
2016 թվականի մայիսի 11-ին Ֆիկայոն հայտավորվել է «Լիվերպուլի» դեմ խաղին մասնակցելու համար, որին հայտավորված էին նաև ակադեմիայի սաներ Թեմմի Աբրահամը և Կասեյ Պալմերը։ Հանդիպումն ավարտվել է 1-1 հաշվով, սակայն Տոմորին այդպես էլ չի մասնակցել հանդիպմանը։ Թիմի հիմնական կազմում նա իր դեբյուտը նշել է 2016 թվականի մայիսի 15-ին՝ Պրեմիեր Լիգայի շրջանակներում կայացած «Լեսթեր Սիթիի» դեմ խաղում։ Այդ հանդիպման 60-րդ րոպեին Տոմորին փոխարինել է Բրանիսլավ Իվանովիչին։ Տոմորին ընդգրկվել է նաև մինչմրցաշրջանային հավաքին մասնակցող ֆուտբոլիստների ցանկում, սակայն չի մասնակցել ոչ մի հանդիպման։ 2016-17 մրցաշրջանի սկզբում, 2016 թվականի օգոստոսի 1-ին ֆուտբոլիստը 4 տարով երկարաձգել է իր պայմանագիրը։ 2016 թվականի օգոստոսի 12-ին Ֆիկայոյին տրվել է 33 համարի մարզաշապիկը։


==== «Բրայթոն ընդ Հոուվ Ալբիոն» ====
2017 թվականի հունվարի 23-ին Ֆիկայո Տոմորին 6 ամիս վարձակալության ժամկետով տեղափոխվել է «Բրայթոն ընդ Հոուվ Ալբիոն»։ Թիմի կազմում նա իր դեբյուտը նշել է 5 օր անց՝ Անգլիայի գավաթի խաղարկության չորրորդ փուլի շրջանակներում կայացած «Լինկոլն Սիթի»-ի դեմ խաղում, որն ավարտվել է 3-1 հաշվով։ Այդ խաղում նա խփել է նաև իր առաջին գոլը նոր թիմի կազմում։ Չեմպիոնշիպի շրջանակներում Տոմորին իր դեբյուտը նշել է 2017 թվականի փետրվարի 18-ին՝ «Բարնսլիի» դեմ խաղում։ «Բրայթոնի» կազմում Ֆիկայոն իր առաջին մեկնարկային հանդիպումն անցկացրել է 2017 թվականի մարտի 18-ին՝ ամբողջությամբ մասնակցելով «Լիդս Յունայթեդ»-ի դեմ խաղին։


==== «Հալլ Սիթի» ====
2017 թվականի օգոստոսի 31-ին ֆուտբոլիստը մինչև մրցաշրջանը տեղափոխվել է «Հալլ Սիթի»։ Թիմի կազմում նա իր դեբյուտային հանդիպումն անցկացրել է 2017 թվականի սեպտեմբերի 13-ին՝ մասնակցելով «Ֆուլհեմի» դեմ խաղին։ Այդ հանդիպումն ավարտվել է 2-1 հաշվով՝ «Հալլի» հաղթանակով։


==== «Դերբի կաունտի» ====
2018 թվականի օգոստոսի 6-ին Տոմորին վարձավճարով տեղափոխվել է Չեմպիոնշիպում հանդես եկող «Դերբի Կաունտի»։ Նա իր նորամուտի հանդիպումն անցկացրել է օգոստոսի 11-ին՝ «Լիդս Յունայթեդի» դեմ խաղում, որն ավարտվել է 4-1 հաշվով՝ «Լիդսի» հաղթանակով։


== Միջազգային կարիերա ==


=== Կանադայի երիտասարդական հավաքական ===
Կանադա Մ20 հավաքականի կազմում անցկացրած իր երրորդ խաղում, որը տեղի ունեցել Անգլիա Մ20 հավաքականի դեմ ֆուտբոլիստը եղել է հավաքականի ավագը։ Այդ հանդիպումը տեղի է ունեցել 2016 թվականի մարտի 27-ին։


=== Անգլիայի երիտասարդական հավաքականներ ===
Անգլիա Մ19 հավաքականի կազմում Տոմորին իր դեբյուտը նշել է Մեքսիկա Մ20 հավաքականի դեմ խաղում, որն ավարտվել է 2-0 հաշվով։ Հավաքականի կազմում նա մասնակցել է նաև 2016 թվականին տեղի ունեցած Եվրոպայի երիտասարդական առաջնությանը։
Անգլիա Մ20 հավաքականի կազմում Տոմորին հանդես է եկել 2017 թվականին տեղի ունեցած աշխարհի երիտասարդական առաջնությանը։ Անգլիայի հավաքականը դարձել է մրցաշարի հաղթող, որն անգլիացիների առաջին լուրջ հաջողությունն էր 1996 թվականից հետո։ Առաջնության ժամանակ Տոմորին դարձել է մեկ գոլի հեղինակ։


== Վիճակագրություն ==


== Ձեռքբերումներ ==


=== Ակումբային ===
Չեմպիոնշիպի արծաթե մեդալակիր - 2016-17


=== Միջազգային ===
Աշխարհի առաջնության չեմպիոն (Մ20) - 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)